Adam Borzęcki
Adam Borzęcki (s. 6. toukokuuta 1978 Gdańsk, Puola) on puolalais-saksalainen jääkiekkopuolustaja, joka pelasi kaudella 2016–2017 Saksan toiseksi korkeimmalla sarjatasolla DEL2-liigan Bietigheim Steelersissa. Hän toimi joukkueen kapteenina. Elite Prospects -sivuston Ulf Anderssonin mukaan Borzęcki on puolustava puolustaja, joka on käyttökelpoinen alivoimalla. Hän on pelannut urallaan kotimaidensa lisäksi myös Ruotsissa ja Pohjois-Amerikassa.
Adam Van Wyk
Adam Van Wyk on yhdysvaltalainen Annie-palkittu animaattori. Hän on työskennellyt animaatiosarjojen parissa vuodesta 1991 lähtien ja ollut enimmäkseen mukana toimintasarjoissa ja elokuvissa. Van Wyk on ollut urallaan neljästi Annie-gaalassa ehdokkaana kuvakäsikirjoituksistaan. Hän työskentelee myös Dinko Studios nimisessä yrityksessä, joka suunnittelee tietokone-esitelmiä messuille, museoihin ja internetiin. Van Wyk on piirtänyt myös sarjakuvia 2000-luvulla.